Fid-dawl tas-serjetà tas-sitwazzjoni, fit-30 ta' Settembru 2016, il-Kunsill ġedded b'sitt xhur is-sanzjonijiet kontra l-Libja mmirati lejn tliet persuni. Fl-1 ta' April 2016, il-Kunsill żied tliet persuni mal-lista ta' persuni soġġetti għal miżuri restrittivi tal-UE kontra l-Libja. Agila Saleh, president tal-Kunsill tad-Deputati Libjan fil-Kamra tar-Rappreżentanti; Khalifa Ghweil, prim ministru u ministru għad-difiża tal-Kungress Nazzjonali Ġenerali mhux rikonoxxut internazzjonalment; u Nuri Abu Sahmain, president tal-Kungress Nazzjonali Ġenerali mhux rikonoxxut internazzjonalment, jitqiesu li qed jostakolaw l-implimentazzjoni tal-Ftehim Politiku Libjan tas-17 ta' Diċembru 2015 u t-tiswir ta' Gvern ta' Kunsens Nazzjonali fil-Libja. Il-Kunsill jibqa' mħasseb bis-sitwazzjoni fil-Libja, u b'mod partikolari bl-atti li jheddu l-paċi, is-sigurtà jew l-istabbiltà tal-pajjiż, u li jimpedixxu jew jimminaw l-eżitu b'suċċess tat-transizzjoni politika fil-Libja. Konklużjonijiet tal-Kunsill dwar il-Libja Dikjarazzjoni mill-kelliem dwar il-Libja tat-12 ta' Settembru 2016